stanford-oval/wikipedia huggingface dataset:
Opiskelijaprotesti

Opiskelijaprotesti on opiskelija-aktivismin muoto, jolla puututaan yhteiskunnallisiin epäkohtiin nostamalla ne protestin muodossa esiin. Opiskelijaprotesti voi kohdistua opiskelijoita koskeviin yksittäisiin tai niitä yleisempiin yhteiskunnallisiin ongelmiin.[lähde? ]
Opiskelijaprotesteilla on Euroopassa monisatavuotinen historia. Ensimmäinen protesti ajoitetaan Bolognan yliopistoon 1200-luvulle. Tuolloin opiskelijat protestoivat kaupungin korkeita elinkustannuksia ja saamaansa kelvotonta opetusta. Samoihin aikoihin myös Pariisissa kuohui. Syyttömiä opiskelijat rankaistiin toisten tekemistä vahingoista ja opettajat päättivät vastatoimena sulkea Pariisin yliopiston. Vasta paavi Gregorius IX sai tilanteen rauhoittumaan.
Opiskelijaprotestin muotoja ovat esimerkiksi adressi, tiedottaminen, mielenosoitus, sit-in, die-in, luentolakko ja yliopistovaltaukset.[lähde? ] Esimerkkejä tiedottamisesta ovat vuonna 2008 julkaistu Helsingin yliopiston Opiskelijatoiminnan manifesti  ja vuonna 2011 julkaistu Vastaopinto-opas .
Aiheesta muualla

Kuvia tai muita tiedostoja aiheesta Opiskelijaprotesti Wikimedia Commonsissa
Opiskelijakulttuurimuseo

| Opiskelijakulttuurimuseo |
| --- | --- |
Tyyppi:  Museo 
Osoite:  Jämeräntaival 3 A, 02150 Espoo  
Sijainti:  Otaniemi 
Koordinaatit:  60°11′17″N, 24°50′17″E
 fiOpiskelijakulttuurimuseo 
  
Opiskelijakulttuurimuseo (aiemmin Polyteekkarimuseo) on Suomen vanhin opiskelijoiden kulttuurihistoriaa esittelevä museo. Museo esittelee kolmen Aalto-yliopiston alan – tekniikan, kauppatieteiden ja taiteen – opiskelijakulttuureja ja niiden historiaa. Museota ylläpitää Aalto-yliopiston ylioppilaskunta, jonka taidekokoelmaa näyttelyissä myös esitellään.
Museosta vastaa ylioppilaskunnan arkistonhoitaja museonjohtajana ja museon intendentti sekä hänen johtamansa museojaosto. Opiskelijakulttuurimuseo on Unescon alaisen Kansainvälisen museoneuvoston jäsen.
Historia

Polyteekkarimuseo aloitti toimintansa vuonna 1958 Helsingissä Vanhalla Polilla osoitteessa Lönnrotinkatu 29, josta se siirtyi Otaniemeen 1990-luvun alussa. Vuoden 2018 lopussa museo sulkeutui remontin takia, mutta avasi ovensa jälleen syksyllä 2021. Samalla museon nimi muuttui Opiskelijakulttuurimuseoksi, ja se alkoi esitellä teekkarikulttuurin lisäksi myös kauppatieteiden ja taiteen opiskelijakulttuureja. Uudistuksen tavoitteena oli luoda yhteenkuuluvuuden tunnetta yliopiston sisällä. Hanketta myös vastustettiin, mutta AYY vakuutti, että uudistus ei ole keneltäkään pois.
Paimenruohokaija

| Paimenruohokaija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Neopsephotus
Laji::  bourkii
Kaksiosainen nimi
 Neopsephotus bourkii  (Gould), 1841 
Katso myös
   Paimenruohokaija Wikispeciesissä   Paimenruohokaija Commonsissa 
Infobox OKNimi-testi OKIUCN-testi OK: 
Paimenruohokaija (Neopsephotus bourkii) on Australian kotoperäinen kaijalaji. Sen holotyypin kuvaili John Gould Bogan Riveriltä Uudesta Etelä-Walesista vuonna 1841.
Ota ne pois 2

| ”Ota ne pois 2” Kapasiteettiyksikkö |
| --- | --- | --- |

Singlen tiedot
 Julkaistu: 30. huhtikuuta 2004
 Formaatti: CD
 Tyylilaji: rap
 Levy-yhtiö: Rähinä Records
Kapasiteettiyksikön muut singlet
| ”Pakko saada sut” 2003 | ”Ota ne pois 2” 2004 | ”Usko parempaan” 2004 |
”Ota ne pois 2” on rap-yhtye Kapasiteettiyksikön 30. huhtikuuta 2004 julkaistu single. Single sisältää "Ota ne pois 2" -kappaleen lisäksi yhtyeen edellisellä Itsenäisyyspäivä -albumilla olleen alkuperäisen "Ota ne pois" -kappaleen sekä Pommi 2 -mixtapella olleen "Pakko saada sut" -hittiä parodioivan biisin "Pakko saada slut", jolla vierailee Elastinen. Single sisältää myös kondomin.
Kappaleet

Ota ne pois
Ota ne pois 2
Pakko saada slut (mukana Elastinen)
Riikka Salmi

Riikka Maarit Salmi on suomalainen kansalaisaktivisti, joka valittiin Suomen Kansa Ensin -puolueen puheenjohtajaksi huhtikuussa 2019.  Puheenjohtajuus jouduttiin ratkaisemaan oikeudessa, koska edellinen puheenjohtaja Marco de Wit ei hyväksynyt huhtikuussa tehtyjä valintoja. Lokakuussa puheenjohtajakiista sai päätöksen ja Riikka Salmen valinta sai oikeudellisen sinetin.[lähde? ]
Riikka Salmen tytär Jasmiina Yildiz (o.s. Salmi) voitti vuoden 2021 Big Brother -tosi-tv-ohjelman.
Reinin kirkko

| Reinin kirkko Rein kirke |
| --- | --- |
 Kirkko vuonna 2013.
Sijainti:  Indre Fosen, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1932
Suunnittelija:  Helge Thiis
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Reinin kirkko (norj. Rein kirke) on Indre Fosenin kunnassa Norjassa sijaitseva puinen ristikirkko vuodelta 1932.
Aiheesta muualla

Kuvia tai muita tiedostoja aiheesta Reinin kirkko Wikimedia Commonsissa
Riikinkukkokesalpinia

| Riikinkukkokesalpinia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Suku::  Kesalpiniat Caesalpinia
Laji::  pulcherrima
Kaksiosainen nimi
 Caesalpinia pulcherrima  (L.) Sw. 
Katso myös
   Riikinkukkokesalpinia Commonsissa 
Infobox OKVirheellinen NIMI-arvo: 
Riikinkukkokesalpinia eli riikinkukkopensas (Caesalpinia pulcherrima) on hernekasveihin kuuluva koristekasvina tunnettu pensas. Laji on kotoisin Keski-Amerikan kannakselta, mutta on levinnyt jokseenkin kaikkialle tropiikkiin. Se on kohtalaisen nopeakasvuinen, kolmen metrin korkuinen pensas, joka kukkii lähes tauotta ympäri vuoden. Kukinto on noin 30 senttimetriä korkea ja yksittäiset kukat vaihtelevat väriltään kirkkaan oranssinpunaisesta keltaiseen. Sitä viljellään lämpimillä alueilla puistoissa ja pihoilla koristepensaana ja aidanteina.
Aiheesta muualla

Suomen Lajitietokeskus: Riikinkukkokesalpinia – Caesalpinia pulcherrima
Revlon

| Revlon |
| --- | --- |

Osake:  NYSE:REV
ISIN:  US7615256093
Perustettu:  1932
Perustaja:  Joseph & Charles Revson Charles Lachman
Kotipaikka:  New York
Liikevaihto:  2,3 mrd USD (2016)
Henkilöstö:  5700
Kotisivu:  revlon.com
Infobox OKVirheellinen NIMI-arvo: 
Revlon (NYSE: REV) on yhdysvaltalainen kosmetiikka-alan yritys. Revlonin perustivat vuonna 1932 kanadalais-yhdysvaltalaiset veljekset Charles Revson ja Joseph Revson sekä kemisti Charles Lachman. Yritys sai nimensä perustajiensa sukunimien yhdistelmästä. Revlonin liikevaihto vuonna 2016 oli 2,3 miljardia dollaria. Vuonna 2022 yhtiö ilmoitti hakeutuvansa yrityssaneeraukseen.
Aiheesta muualla

Virallinen sivusto
Rikkinäisten ikkunoiden teoria

Rikkinäisiä ikkunoita Pruitt-Igoen kaupunginosassa Saint Louisissa Yhdysvalloissa.
Rikkinäisten ikkunoiden teoria on kriminologinen teoria siitä, kuinka kaupunkielämässä ilmenevät häiriöt, kuten roskaaminen, töhrintä ja vandalismi lisäävät rikollisuutta ja epäsosiaalista käyttäytymistä. Teorian mukaan kaupunkiympäristön tarkkailu ja pitäminen hyvässä kunnossa ehkäisevät vandalismin ja rikollisuuden laajenemisen.
Teorian esittivät vuonna 1982 yhteiskuntatieteilijät James Q. Wilson ja George L. Kelling artikkelissaan Broken windows: the police and neighbourhood safety. Sittemmin siitä on kiistelty sekä yhteiskuntatieteiden piirissä että julkisesti. Teorialla on perusteltu kriminaalipolitiikan uudistuksia.
Rikkinäisten ikkunoiden teoria on saanut tukea empiirisistä tutkimuksista. Toisaalta sitä on myös runsaasti arvosteltu. Siihen liittyvä käytetty menetelmä on nollatoleranssi, jolla tarkoitetaan puuttumista pikkurikkeisiin, jolloin rikollisuus vähenee. Suomessa nollatoleranssia on sovellettu Stop Töhryille -kampanjalla.
Rikkinen

Rikkinen voi tarkoittaa:
Jouko Rikkinen (s. 1961), kasvitieteen professori
Kalevi Rikkinen (s. 1936), maantieteilijä ja emeritusprofessori
Merilyn Rikkinen (s. 1991), kilpakarateka
| --- | --- |
: Tällä täsmennyssivulla luetellaan henkilöitä, joilla on sama sukunimi.
Opiskelijan Tampere

Opiskelijan Tampere on neljän tamperelaisen opiskelija- ja ylioppilaskunnan perustama yhteistyö- ja palvelujärjestö.
Yhdistyksen alkuperäisenä tarkoituksena on lähentää opiskelijoita ja yritysmaailmaa toisiinsa mm. opiskelijaetujen kautta. Sittemmin palvelutarjonta on laajentunut kattamaan opiskelijan elämää kokonaisvaltaisen monipuolisesti.
Yhdistyksen jäseniä ovat Tampereen ammattikorkeakoulun opiskelijakunta (Tamko), Tampereen ylioppilaskunta (TREY). Yhdistyksen kannatusjäseniä ovat Tampereen kauppakamari, Tampereen ammattikorkeakoulu, Tampereen Korkeakoulusäätiö, Hämeen ammattikorkeakoulun opiskelijakunta (HAMKO), sekä Poliisiammattikorkeakoulun opiskelijakunta (Polamko).
Toiminnanjohtaja on Aleksi Aaltonen (2020-).
Aiheesta muualla

Opiskelijan Tampere ry
Vastaavat muualla Suomessa

Opiskelijan Jyväskylä ry (Arkistoitu – Internet Archive)
Opiskelijakunta

Opiskelijakunta on julkisyhteisö, jonka jäseninä voivat olla ammattikorkeakoulun opiskelijat. Ammattikorkeakouluissa opiskelijakunta on osa ammattikorkeakoulua ja rinnastettavissa yliopistoissa toimiviin ylioppilaskuntiin.
Opiskelijakunta toimii jäsentensä yhdyssiteenä sekä pyrkii edistämään opiskeluun ja opiskelijoiden asemaan liittyviä pyrkimyksiä. Julkisoikeudellista toimintaa on opiskelijoiden edustajan valinta ammattikorkeakoulun hallitukseen ja muihin monijäsenisiin hallintoelimiin. Siinä se edustaa kaikkia opiskelijoita, vaikka voi kerätä jäsenmaksuja vain jäseniltään.
Monet opiskelijakunnat huolehtivat myös opintojen ohjaukseen kuuluvasta opiskelijatuutoroinnista sekä urasuunnittelua ja työhön sijoittumista edistävästä rekrytointitoimintasta.
Ammattikorkeakoulujen opiskelijakuntien toiminta perustuu ammattikorkeakoululain 42 a §:ään, joka tuli voimaan 1.8.2005. Ennen lain voimaantuloa ammattikorkeakouluissa on toiminut osin vastaavia tehtäviä hoitaneita opiskelijayhdistyksiä.
Ammattikorkeakoulun opiskelijakunnalla on itsehallinto.
Ammattikorkeakoulujen opiskelijakuntien kattojärjestönä toimii Suomen opiskelijakuntien liitto - SAMOK ry.
Opiskelijakunnan päätöksenteko

Ammattikorkeakoulun opiskelijakunnan toiminnasta ja hallinnosta huolehtivat vaaleilla valittava ylintä päätösvaltaa käyttävä edustajisto ja edustajiston valitsema käytännön toiminnasta päättävä hallitus. Lisäksi suurimmalla osalla opiskelijakunnista on palkattua henkilökuntaa, jota kutsutaan sihteeristöksi.
Ammattikorkeakoululain 42 a §:n lisäksi määräyksiä opiskelijakunnan toiminnasta annetaan opiskelijakunnan säännöissä. Säännöt vahvistaa ammattikorkeakoulun rehtori.
Jäsenyys

Ammattikorkeakoulun opiskelijakunnan jäsenyys on vapaaehtoinen. Jäseneksi voivat liittyä kaikki tutkintoon johtavassa koulutuksessa olevat opiskelijat. Opiskelijakunta voi myös päättää hyväksyä muita ammattikorkeakoulun opiskelijoita jäsenikseen. Ammattikorkeakoululain mukaan opiskelijakunnalla on oikeus määrätä jäsenille jäsenmaksu. Jäsenyteen sisältyy oikeus osallistua opiskelijakunnan päätöksentekoon sekä opiskelijakortti, joka oikeuttaa moniin opiskelija-alennuksiin.
Road (Alice Cooperin albumi)

| Road Alice Cooper |
| --- | --- | --- |

Studioalbumin tiedot
 Julkaistu: 25. elokuuta 2023
 Tuottaja(t): Bob Ezrin
 Kesto: 47.48
 Levy-yhtiö: Ear Music
Listasijoitukset
  17. (albumilista)    1. (fyysinen albumilista)
Alice Cooperin muut julkaisut
| Detroit Stories 2021 | Road 2023 |   |
Singlet albumilta Road
 ”I'm Alice” Julkaistu: 14. kesäkuuta 2023  ”White Line Frankenstein” Julkaistu: 19. heinäkuuta 2023  ”Welcome to the Show” Julkaistu: 9. elokuuta 2023
Road on Alice Cooperin albumi, joka julkaistiin 25. elokuuta 2023.
Kappaleet

I’m Alice – 03.55
Welcome To The Show – 03.36
All Over The World – 03.52
Dead Don’t Dance – 03.30
Go Away – 04.20
White Line Frankenstein – 03.40
Big Boots – 03.14
Rules Of The Road – 03.48
The Big Goodbye – 03.32
Road Rats Forever – 04.04
Baby Please Don’t Go – 03.29
100 More Miles – 03.04
Magic Bus – 03.39  (The Who cover)
Kokoonpano

Alice Cooper - laulu
Ryan Roxie - kitara
Tommy Henriksen - kitara
Nita Strauss - kitara
Glen Sobel - rummut
Chuck Garric - bassokitara
Kane Roberts - kitara kappaleessa Dead Don’t Dance
Tom Morello - kitara kappaleessa White Line Frankenstein
Arvostelut

Imperiumi: 7/10
Inferno:
Kaaoszine:
Soundi:
Red Bull Arena (Leipzig)

| Red Bull Arena |
| --- | --- |

Rakennuksen tiedot
Sijainti:  Leipzig, Saksa
Rakennustyöt aloitettu:  2000
Avattu:  17. marraskuuta 2004
Remontoitu:  2015
Omistaja:  Red Bull Arena Besitzgesellschaft mbH
Hoitaja:  RasenBallsport Leipzig GmbH
Kenttä:  Nurmi
Kustannukset:  116 milj. €
Aiemmat nimet:  Zentralstadion (2004–2010)
Käyttäjät
 RB Leipzig 
Katsojakapasiteetti
 47 069 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Red Bull Arena (entinen Zentralstadion) on jalkapallostadion Leipzigissa Saksassa. Se on Oberliga-seura FC Sachsen Leipzigin sekä Bundesliigassa pelaavan RB Leipzigin kotistadion ja osa Sportforum Leipzig -urheilukompleksia.
Kuva Red Bull Arenan sisältä ottelusta RB Leipzig – Bayer Leverkusen 8.4.2017.
Alkuperäinen stadion avattiin vuonna 1956, ja se oli 100 000 katsojapaikallaan Saksan suurin stadion. Vuonna 1997 ajan vaatimuksia täyttämätön jättistadion päätettiin korvata pienemmällä ja modernimmalla. Uusi 44 345 -paikkainen stadion valmistui neljän vuoden rakennustöiden jälkeen vuonna 2004 ja on suunniteltu pelkästään jalkapalloa varten. Selvästi pienempien mittasuhteiden vuoksi uusi stadion oli mahdollista rakentaa edeltäjänsä kenttäalueelle, ja osia vanhan stadionin katsomoista säilytettiinkin osana uutta maisemointiratkaisua.
Vuonna 2010 Zentralstadionin nimeksi muutettiin Red Bull Arena ja siitä tuli energiajuomayhtiö Red Bullin omistaman RB Leipzigin kotikenttä.
2006 jalkapallon maailmanmestaruuskilpailut

Zentralstadion oli yksi vuoden 2006 jalkapallon MM-kilpailuiden pelipaikoista, ja ainoa entisen Saksan demokraattisen tasavallan alueella sijaitseva. Siellä pelattiin neljä alkusarjan ottelua ja yksi ensimmäisen pudotuspelikierroksen ottelu.
Stadionilla pelatut MM-ottelut:
| Päivämäärä | Aika (CET) | Kotijoukkue | Tulos | Vierasjoukkue | Kierros | Yleisömäärä |
| --- | --- | --- | --- | --- | --- | --- |
| 11. kesäkuuta 2006 | 15.00 |  Serbia ja Montenegro | 0-1 |  Alankomaat | Lohko C | 37 216 |
| 14. kesäkuuta 2006 | 15.00 |  Espanja | 4-0 |  Ukraina | Lohko H | 43 000 |
| 18. kesäkuuta 2006 | 21.00 |  Ranska | 1-1 |  Etelä-Korea | Lohko G | 43 000 |
| 21. kesäkuuta 2006 | 16.00 |  Iran | 1-1 |  Angola | Lohko D | 38 000 |
| 24. kesäkuuta 2006 | 21.00 |  Argentiina | 2-1 |  Meksiko | Neljännesvälierät | 43 000 |
Aiheesta muualla

Kuvia tai muita tiedostoja aiheesta Red Bull Arena (Leipzig) Wikimedia Commonsissa
Bundesliigan stadionit
Allianz Arena • BayArena • Borussia-Park • Deutsche Bank Park • Europa-Park Stadion • Merck-Stadion am Böllenfalltor • Mewa Arena • MHPArena • PreZero Arena • Red Bull Arena • RheinEnergieStadion • Signal Iduna Park • Stadion An der Alten Försterei • Voith-Arena • Volkswagen Arena • Vonovia Ruhrstadion • Wohninvest Weserstadion • WWK Arena
Paimentyttö (veistos)

| Paimentyttö |
| --- | --- |

Nimi:  Paimentyttö
Tekijä:  Jussi Koivusalo
Valmistumisvuosi:  1963
Sijainti:  Seinäjoen keskuspuisto
Paikkakunta:  Seinäjoki
Koordinaatit:  62°47'23.47"N, 22°50'10.00"E
Paimentyttö on Seinäjoen keskustan Keskuspuistossa sijaitseva Jussi Koivusalon veistämä patsas ja vesiallas. Sen lahjoittivat kaupungille 1963 Seinäjoen Yksityisyrittäjät ja Yrittäjänaiset. Luonnollisen kokoinen, vettä kohti kumartava tyttöhahmo kuvastaa karjanhoitoa ja maaseutua, josta Seinäjoen elinkeinojen juuret ovat lähtöisin.
Oyashio

Oyashio on ollut kolmen Japanin laivaston aluksen nimenä.
Oyashio, Kagerō-luokan hävittäjä, laskettu vesille 1938
Oyashio, Oyashio-luokan sukellusvene, laskettu vesille 1960, romutettu
Oyashio, Oyashio-luokan sukellusvene, laskettu vesille 1998, palveluksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oyashio”, voi hakea sivunnimihaulla, laajalla sivunnimihaulla tai tekstihaulla.
Orrengrund

Orrengrund tunnusmajakka
Orrengrund saari
Orrengrund on Pernajan saaristossa Loviisasta noin 24 kilometriä eteläkaakkoon sijaitseva noin kilometrin pituinen kapea kalliosaari jolla kasvaa havumetsää. Saarella sijaitsee tunnusmajakka, luotsiasema ja loisto. Saarella toimi vuodesta 1996 alkaen myös merivartioasema avoveden aikana. [lähde? ] Saarella on aiemmin ollut puolustusvoimien varuskunta ja siellä on edelleen rannikkotykistön 100 TK -tykkejä. Orrengrundin merivalvonta-asema muutettiin kaukokäyttöiseksi vuonna 2003, ja linnake muutettiin miehittämättömäksi vartiolinnakkeeksi.
Tunnusmajakka

Orrengrundin vuonna 1858 rakennettu tunnusmajakka, jonka on suunnitellut arkkitehti Jean Wiik, on 22,6 metriä korkea. Tornin 15 metriä korkea alaosa on nelikulmainen ja muurattu luonnonkivistä. Noin 6 metriä korkea yläosa oli alun perin puinen, mutta se korvattiin 1920-luvulla valetulla betonitornilla. Yläosa on nykyisin maalattu vaaleanpunaiseksi, ja siinä on peltikatto. Tornia käytetään puolustusvoimien tilapäisenä tulenjohto- ja tähystystornina. Aiemmin tornissa oli luotsien tähystämö ja vahtihuone, tornissa oli myös armeijan meri- ja ilmavalvonta-asema.
Ensimmäinen tunnusmajakka rakennettiin Orrengrundiin jo vuonna 1760, ja se korvattiin uudella pookilla vuonna 1838. Tämä pooki sortui kuitenkin jo parinkymmenen vuoden kuluttua, ja se korvattiin sitten nykyisellä tunnusmajakalla.
Luotsiasema

Ensimmäinen luotsivartiotupa rakennettiin Orrengrundiin vuonna 1802 ja se uusittiin 1820 ja 1874. 1800-luvun lopulla Orrengrundissa päivysti luotsivanhin ja kuusi luotsia. Uusi luotsiasema rakennettiin 1913. Nykyisen luotsiaseman kaksikerroksinen puurakennus valmistui 1925 ja sen viereen valmistui 1957 viisikerroksinen uusi luotsiasemarakennus jota on vielä laajennettu 1990-luvulla. Luotsiasemalla on myös oma aallonmurtajalla suojattu satama.
Loisto

Orrengrundin länsikärjessä oleva vuonna 1903 rakennettu loisto koostuu graniittijalustalla olevasta 4,5 metriä korkeasta betonirungosta jonka huipulla on valurautainen loistokoppi.
Aiheesta muualla

Kuvia tai muita tiedostoja aiheesta Orrengrund Wikimedia Commonsissa
Rosmerta

Rosmertaa kuvaava patsas.
Rosmerta oli Gallian kelttiläisessä mytologiassa tulen, lämmön, hedelmällisyyden ja yltäkylläisyyden jumalatar. Hänen symbolinaan oli runsaudensarvi. Rosmertan puoliso oli maanviljelyksen jumala Esus.
Oxytropis uschakovii

| Oxytropis uschakovii |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Keulankärjet Oxytropis
Laji::  uschakovii
Kaksiosainen nimi
 Oxytropis uschakovii  Jurtzev 
Infobox OKNimi-testi OK: 
Oxytropis uschakovii on keulankärkiin kuuluva monivuotinen hernekasvilaji. Se on Wrangelinsaaren kotoperäinen kasvi, ja sitä kasvaa saarella suhteellisen yleisesti.
Palazzo dei Conservatori

Palazzo dei Conservatori
Palazzo dei Conservatorin pihaa.
Palazzo dei Conservatori on rakennus Piazza del Campidoglion laidalla Capitoliumissa Roomassa. Nykyään se on yksi Musei Capitolinin kolmesta rakennuksesta.
Palazzo dei Conservatori rakennettiin 1300-luvulla. Palatsin alakerroksessa toimi ammattikuntien toimipaikka ja oikeusistuin. 1520-luvulla palatsi uudistettiin Piazza del Campidoglion ohella Michelangelon suunnitelmien mukaisesti. Palatsiin on sijoitettu paavi Sixtus IV:n  vuonna 1471 perustama taidekokoelma.
Museon kokoelma on karttunut ajan myötä. Paikkansa museosta ovat saaneet Konstantinus Suuren pää ja käsi, jotka ovat säilyneet osat antiikin aikaisesta, yli 10 metriä korkeasta veistoksesta, sekä Romulusta ja Remusta imettävä Capitoliumin naarassusi. Myös aiemmin palatsin edustan aukiolla sijainnut alkuperäinen Marcus Aureliuksen ratsastajapatsas on löytänyt paikkansa Palazzo dei Conservatorista.
Rooman sopimus allekirjoitettiin tässä rakennuksessa 25.3.1957.
Qatar Airways

| Qatar Airways القطرية |
| --- | --- |

 Qatar Airwaysin Airbus A350-900
 IATA: QR  –  ICAO: QTR 
Kutsukoodi:  QATARI
Perustettu:  22. marraskuuta 1993
Laivaston koko:  254
Kohteiden määrä:  150+
Tunnuslause:  Going Places Together
Solmukohdat:  Hamadin kansainvälinen lentoasema
Emoyhtiö:  Qatarin hallitus
Tytäryhtiö(t):  Qatar Airways Group Qatar Airways Cargo Internal Media Services Qatar Executive Dhiafatina Hotels Hamadin kansainvälinen lentoasema Qatar Aviation Services Al Maha Services Qatar Duty Free Qatar Distribution Company Qatar Aircraft Catering Company
Kotipaikka:  Doha, Qatar
Kanta-asiakasohjelma:  Qatar Airways Privilege Club (Qmiles)
Allianssi:  Oneworld
Avainhenkilö(t):  Akbar Al Baker (toimitusjohtaja)
Yhtiön sivut:  qatarairways.com
Qatar Airways (arab. القطرية‎, al-Qaṭarīya) on vuonna 1993 perustettu Qatarin kansallinen lentoyhtiö. Yhtiön solmukohtana toimii maan pääkaupungissa Dohassa sijaitseva Hamadin kansainvälinen lentoasema, josta lentoyhtiö lentää maailmanlaajuisesti yli 150 kohteeseen Aasiassa, Afrikassa, Euroopassa, Pohjois- ja Etelä-Amerikassa sekä Oseaniassa yli 250 lentokoneellaan. Qatar Airways Group työllistää kokonaisuudessaan yli 45 000 ihmistä, joista 32 000 työskentelee suoraan Qatar Airwaysin lentotoimintojen palveluksessa. Lentoyhtiö on ollut osa lentoyhtiöallianssi Oneworldia lokakuusta 2013 lähtien, ollen samalla ensimmäinen ja ainoa lentoallianssiin kuuluva lentoyhtiö Persianlahden kolmesta suuresta lentoyhtiöstä. Vuonna 2017 Qatar Airways kuljetti noin 38 miljoonaa matkustajaa.
Lentoyhtiö aloitti lennot Helsinki-Vantaalle lokakuussa 2016. Reitillä on lähes koko vuoden ajan kaksi päivittäistä lentoa, joita lennetään sekä laajarunkokoneilla että kapearunkokoneilla. Vuonna 2018 Dohan ja Helsinki-Vantaan välillä kulki Finavian tilastojen mukaan 206 713 matkustajaa.
Historia

Qatar Airways perustettiin marraskuussa 1993 ja lentotoiminnot käynnistettiin vuonna 1994. Vuonna 1995 lentoyhtiöllä oli noin 75 työntekijää ja kaksi Airbus A310 -lentokonetta, joilla lennettiin pääosin kohteisiin Lähi-idässä ja Aasiassa. Vuosien 1995 ja 1996 aikana lentoyhtiö hankki omistukseensa ensimmäiset Boeingin laajarunkokoneet hankkimalla kaksi käytettyä Boeing 747 -lentokonetta. Vuonna 1999 lentoyhtiö vastaanotti ensimmäisen Airbus A320 -koneensa.
Historia > Uudelleenorganisointi ja kasvu

Lentoyhtiön toiminta käynnistettiin uudelta pohjalta vuoden 1997 alusta. Qatarin hallitus pyysi valtion siviili-ilmailuviranomaisen silloista talous- ja hallintojohtajaa, Akbar Al Bakeria, johtamaan yritystä. Valtion tahtotilana oli, että lentoyhtiö kuvastaisi paremmin Qatarin nopeaa kehitystä ja varallisuutta sekä samalla haluttiin luoda yhtiöstä ympäri maapalloa näkyvä Qatarin lippulaiva. Uudelle toimitusjohtajalle annettiin myös tehtäväksi nostaa yhtiö yhdeksi maailman parhaista ja jossain määrin tämä tavoite saavutettiin vuonna 2004, kun brittiläinen lehtoyhtiöitä arvioiva Skytrax -analyysiyhtiö nosti Qatar Airwaysin niin sanottujen viiden tähden lentoyhtiöiden joukkoon. Samainen analyysiyhtiö on 2010-luvulla arvioinut Qatar Airwaysin neljästi maailman parhaaksi lentoyhtiöksi.
Lentoyhtiö on nopeasti kasvanut Lähi-idän alueellisesta lentoyhtiöstä yhdeksi maailman suurimmista lentoyhtiöistä palveltujen maiden määrässä katsottuna. Vuoden 1997 uudelleenorganisoinnin jälkeen vuotuinen matkustajamäärien kasvuprosentti on ollut yleisesti 20 ja 35 prosentin välillä. Yhtiön laivastossa oli vuonna 1997 neljä lentokonetta, vuoden 2003 loppuun mennessä tämä oli kasvanut 28:aan ja 50 lentokoneen rajapyykki ylittyi vuonna 2006.
Yrityksen alkuvaiheessa omistus oli osittain Qatarin valtion ja osittain yksityisten sijoittajien käsissä, mutta vuoteen 2014 mennessä omistus oli siirtynyt kokonaan valtion haltuun.